**טיול למונטנגרו**

**8 ימים 7 לילות**

**16-23.7.24**

קרוב לוודאי שתתאהבו במונטנגרו- המדינה הקטנה תחומה בין אחת מרצועות החוף היפות באירופה, ובין רכס הרים ושמורות טבע מרהיבות ביופיין. טיול מאורגן למונטנגרו הוא הדרך הטובה ביותר להכיר לעומק את המדינה הבלקנית ותושביה מסבירי הפנים. בטיול נכיר את אזור רצועת החוף של הים האדריאטי ונטייל בין ערים עתיקות, עיירות קיט תוססות, כפרי דייגים מנומנמים ומפרצים שלווים.

תאריך יציאה: יום ג' 16.7.24 המראה ב:11:50(נחיתה משוערת ב-13:50)

תאריך חזרה: יום ג' 23.7.24 המראה ב: 14:55 (נחיתה משוערת 18:35)

**מסלול הטיול**

יום 1 - תל אביב >> טיווט / בודווה

ניפגש בנמל התעופה בן גוריון לטיסה ישירה למונטנגרו. לאחר הנחיתה וסידורים פורמליים בשדה התעופה נצא לביקור בעיירת הקייט בודווה (Budva) - מגנט לתיירים הבאים להנות מהחופים המפורסמים ואירועי התרבות הנערכים בה בחודשי הקיץ. נסייר ברובע העתיק הבנוי בסגנון ונציאני, עדות לשלטון האיטלקי באזור בימי הביניים. לאחר מכן נמשיך בנסיעה לבית המלון.

יום 2 - פודגוריצה / אגם סקאדר / בר

לאחר ארוחת הבוקר נצא לסיור בפודגוריצה, עיר הבירה של מונטנגרו ועיר התרבות, הפוליטיקה והמסחר החשובה במדינה. בהגיענו לעיר, נצא לסיור בו נכיר את אתריה החשובים. נתחיל בביקור בכיכר הרפובליקה ונשמע את סיפור עצמאותה של המדינה, אשר הייתה חלק מיוגוסלביה לשעבר. נראה את גשר המילניום, החוצה את הנהר המקומי, ונמשיך לסיור ברובע העותומאני העתיק. נותיר זמן פנוי במדרחוב השוקק. נסיים את יומנו בשייט ענוג על אגם סקאדר (Skadar) השלו, הנחלק בין מונטנגרו לבין אלבניה, השכנה מדרום. זהו האגם הגדול ביותר באזור הבלקן ואחד מאזורי הקינון החשובים ביותר לציפורים נודדות. נטייל לאורך הטיילת היפה וניסע לאורך קו החוף העמוס בנופשונים בכיוון העיירה בר (Bar) , עוד אחד ממוקדי הנופש הפופולריים במדינה. נבקר בשרידי העיר העתיקה אשר נחרבה פעמיים : פעם אחת במלחמה בין הטורקים למונטנגרים ופעם שניה ברעידת אדמה בשלהי המאה הקודמת. בתום הסיור נשוב למלוננו.

יום 3 - שמורת הטבע דורמיטור / קניון נהר הטארה / רכבל סאבין קוק

נתחיל את יומנו בנסיעה לאורכו של נהר טארה (Tara) - אשר מתחתר בין הרים רמים ומים גועשים. נעצור לתצפית מרהיבה ביופייה על הגשר הגבוה החוצה את אחד מהקניונים העמוקים והארוכים של אירופה. הגשר נבנה בשנות ה-40 והיה הגשר הגבוה מסוגו באירופה בזמן בנייתו - הישג הנדסי המסב כבוד גדול לתושבי האזור. נמשיך לטיול באחת משמורות הטבע המפורסמות ביותר של מונטנגרו - שמורת דורמיטור (Durmitor). זוהי שמורת הטבע הגדולה במדינה והיא טומנת בחובה פסגות הרים משוננות, קניונים עמוקים, אגמי מים צלולים ויער אלפיני פראי. נצפה באגם השחור, הגדול מבין האגמים שנמצאים בשמורה, אשר למעשה מורכב משני אגמים, הניזונים ממי הפשרת השלגים וממעיינות האופייניים לנוף הקארסטי. נבצע סיורי הליכה רגליים, בהם נוכל להתחבר מקרוב ליופייה של השמורה. נסיים ברכבל סאבין קוק (Savin שבו נעפיל לגובה של מעל 2000 מ' בנוף מרהיב . בתום הסיור, נשוב למלוננו.

יום 4 - צפון אלבניה : שקודרה

לאחר ארוחת בוקר ועזיבת המלון נצא אל הגבול עם אלבניה. בכניסתנו לאלבניה נחווה מדינה מרתקת. מדינה מוסלמית שרובה מוסלמים חילוניים ששותים אלכוהול ואוכלים חזיר. בשואה כל יהודיה ניצלו בשל "קוד הבסה" שלפיו על כל אזרח אלבני לסייע לכל אדם שנמצא בסכנה ללא הבדל דת, גזע ומין. האלבנים, נחמדים ומכניסי אורחים, גאים במדינה שהטבע בה מרהיב והקולינריה האותנטית משתלבת היטב במרחב הבלקן. את יום הסיור שלנו נקדיש לאזור העיר שקודרה, אחת הערים העתיקות בעולם, בצפון אלבניה למרגלות האלפים האלבנים. נבקר במצודת רוז’פה (Rozafa) האדירה בפאתיה הדרומיים של שקודרה (Shkodra), שממנה נשקפים האלפים האלבניים ושלושת הנהרות הנפגשים בסמוך. הטירה מאובזרת לחלוטין מבחינה ארטילרית, וניתן לדמיין בקלות איך תפקדה בשעת מלחמה או מצור. נבקר באגם שקודר שליד העיר (אגם שמשותף למונטנגרים ונקרא גם בשם סקאדר). נבקר במפעל הכנת מסכות הוונציאניות מנייר ומקרמיקה (זוכרים את הסרט "עיניים עצומות לרווחה" עם ניקול קידמן ותום קרוז ?), נסייר במדרחוב העתיק, ליד מסגד אבו באקר המרשים ונכיר את שווקי העיר. בתום הסיור נחזור למונטנגרו, אל מלוננו.

יום 5 - שמורת הטבע ביוגרדסקה / סיור ג'יפים ברכס הרי קולאשין

היום מצפה לנו יום מרהיב בו ניסע לטיול בשמורת הטבע בִיוגראדסקה (Biogradska), הקטנה מבין שמורות הטבע של מונטנגרו, ובה מגוון רחב של צמחיה ובעלי חיים מוגנים. נראה את אגם ביוגראדסקו, הגדול מבין אגמי השמורה, אשר מוקף ביער בראשיתי. נמשיך לסיור ג'יפים מרהיב ברכס הרי קולאשין (Kolašin) – רכס נישא שנשקף ממנו נוף משובב נפש של שמורות טבע ואגמים קרחוניים. בתום הביקור נשוב למלוננו.

יום 6 - מפרץ קוטור / שביל הנחש / נייגושי / צטיניה

לאחר עזיבת המלון נסייר לאורך חופי הים האדריאטי . ניסע לאזור מפרץ קוטור (Kotor) - אזור התיירות והנופש המוביל של המדינה היפה. ניסע לאורך המפרץ המפותל ונעצור לביקור בעיירה קוטור, הבנויה בין ההר לים ומוקפת חומות גבוהות. נעפיל אל ההר החולש על המפרץ, בדרך נופית הנחשבת לאחת היפות באירופה. נעצור לתצפית משביל הנחש המציע פנורמה מדהימה של המפרץ ושל העיירות הקסומות שלחופו. ניסע אל הכפר המסורתי נייגושי (Njegusi), הנודע כאטרקציה הקולינרית המקומית הודות למעדני הגבינה והנקניק המיוצרים בו. נסייר בעיירה עיר הבירה לשעבר, המאופיינת במספר אתרי אדריכלות ותרבות מעניינים.

יום 7 - הרצג נובי / פראסט

לאחר ארוחת הבוקר נצא להרצג נובי (Herceg Novi) – עיר חוף מקסימה שממוקמת בכניסה למפרץ קוטור. העיר העתיקה, המזח, הבתים הצבעוניים יותירו בנו רושם רב. נמשיך לעיירה פראסט שנמצאת לחופי מפרץ קוטור. פראסט נהנית מאווירה רגועה ושקטה , משילוב מדהים בין ארכיטקטורה עתיקה ומרתקת לחופים מרהיבים. כמו כן היא ידועה ככפר אומנים.

יום 8 - פורטומונטנגרו / טיווט >> תל אביב

לאחר ארוחת הבוקר ועזיבת המלון ניסע לפורטו מונטנגרו - המרינה המרהיבה של מונטנגרו. פורטו מונטנגרו הוא מתחם שנבנה במיוחד במרינה של טיווט עבור בעלי היאכטות היוקרתיות, בדרך כלל מדובר במיליארדרים מאירופה אשר מחזיקים בית נופש בעיירה. הסיור בעיירה הוא חוויה מיוחדת במינה, בה ניתן להתרשם מההוד והפאר של המתחם הזה, לצפות במבחר היאכטות המרהיבות ולהתחכך מעט בחיי היוקרה. לאחר מכן נצא בנסיעה לשדה התעופה לטיסה חזרה לתל אביב.

הערה: תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה

**עלות**: 1449 $ לאדם בחדר זוגי (שניים בחדר)

תוספת 200 $ לאדם בחדר יחיד

הטיול כולל:

טיסות שכר הלוך ושוב תל אביב – מונטנגרו

אוטובוס תיירים נוח וממוזג

לינה בבתי מלון מדרגת תיירות טובה

מדריך טיולים ישראלי מצוות "אשת טורס"

כלכלה: ארוחת בוקר

כניסות לאתרים כפי שמצוין במסלול

טיפים לנותני שירותים מקומיים: נהג ומדריך מקומי

המחיר אינו כולל:

ביטוחים

הוצאות אישיות

סיורי בחירה

מס לינה (במידה וקיים- תשלום ישירות בבית המלון(

סבלות

טיפ למדריך הישראלי (מקובל לתת 5 אירו לאדם ליום(

הטיול פתוח לכל הגילאים לא רק פו"פ

מספר המקומות על הטיסה מוגבל לכן כדאי להקדים ולהירשם!

הטיול מאורגן ומנוהל ע"י חברת "אשת טורס " ובאחריותה, התשלום יועבר ישירות לחברת "אשת טורס"

עופר 052-2945446